Benedikt Eichhorn

Benedikt Eichhorn (naskiĝinta la 19-an de junio 1962 en Coesfeld, Germanujo) estas germana kabaredisto, pianisto kaj kanzonisto el Berlino.

 Vivo kaj verkado 
Post katolike stampita lernotempo en katolika Coesfeld kaj abitura ekzameno en 1981 ĉe la tiea Gimnazio Nepomucenum (fondita de jezuitoj) Eichhorn studis en la Universitato de Monastero kaj en la Universitato Duisburg-Essen kaj aktivis tie kiel kultura komisiitoThomas Pigor: Leben und Werk des Pianisten Benedikt Eichhorn - Vivo kaj verkaro de la pianisto Benedikt Eichhorn. Post realigo de kanzonprogramo kun Tina Teubner en 1990/91 kaj studado de historio kaj muziko por instruado en gimnazioj Eichhorn translokiĝis en 1992 al Berlino, kie li nun loĝas en la kvartalo Prenzlauer Berg.

Eichhorn verkas kanzonajn tekstojn same kiel teatromuzikojn por infanteatraĵoj. Li verkis por teatroensembloj en Halle, Parchim, Berlino, Stutgarto, Munkeno, por la fama kabaredensemblo Das Kom(m)ödchen en Duseldorfo kaj por la kabaredisto Horst Evers. Ekde 1995 Eichhorn akompanas kanzoniston Thomas Pigor en la programo Pigor singt, Benedikt Eichhorn muss begleiten Ekde 1998 li ĉiam denove prezentas la programon „Bezirkslieder“ kun Horst Evers.

Li ricevis diversajn distingojn, i.a. en 2010 la Germanan Kanzonpremion, kune kun Thomas Pigor kaj en 2011 la Premion Löwenzahn de la humura festivalo Lachmesse (Ridfoirego) en Lepsiko

 Referencoj 

 Literaturo 
 Fides Middendorf: "Erfinder des Salon-Hip-Hop" (Portreto de Benedikt Eichhorn), en la gazeto Westfalenspiegel 5/2008, p. 62

 Eksteraj ligiloj 


 www.benedikt-eichhorn.de  Oficiala hejmpaĝo de Benedikt Eichhorn

Kategorio:Germanaj kabaredistoj
Kategorio:Germanaj pianistoj
Kategorio:Kanzonistoj
Kategorio:Kantaŭtoroj
Kategorio:Germanaj verkistoj
Kategorio:Germanaj muzikistoj
Kategorio:Viroj